Portret i Faizal Shahzadit; Metamorfoza drejt ideologjisë ekstremiste
Shumë nga të rinjtë që kanë kryer sulme terroriste kundër SHBA rrjedhin nga familje të pasura dhe me emër
Ndërkohë që Faisal Shahzad dëshmon para hetuesve, po lindin pyetje të reja lidhur me arsyet që dikush si ai bëhet terrorist. Dikur ai dukej se po përjetonte ëndrrën amerikane. Ai kishte imigruar në Amerikë, kishte marrë shtetësinë amerikane dhe pasi kishte marrë 2 diploma universitare, ai filloi punë si analist financiar. Por Shuja Navaz i Këshillit Atlantik, nënvizon se edhe disa prej autorëve të sulmeve terroriste më 11 shtator 2001, rridhnin nga familje të pasura: Xherrold Post, autori i librit “Mind of a Terrorist” nënvizon se gazetat amerikane citojnë zyrtarë të afërt me hetimet, sipas të cilëve Shahzad u kishte thënë se ishte frymëzuar nga Anvar al-Avlaki, kleriku amerikan që strehohet në Jemen. Awlaki i ka shfrytëzuar predikimet fetare në internet, për të rekrutuar amerikanë të fesë islame, për t’i kthyer kundër Amerikës: Zoti Post shpjegon se si Avlaki përpiqet të bindë pasuesit e tij se Islami është në rrezik: Të dy analistët thonë se tranzicioni i Shahzadit ishte gradual dhe ishte rezultat i një ndërthurjeje të fesë me revoltimin. Zoti Post vë në dukje udhëtimet e shumta që bëri Shahzadi në Pakistan që në vitin 1998 kur erdhi fillimisht në Amerikë dhe faktin që vendlindja e tij është pranë rajonit pakistanez ku ekstremistët tani janë objektiv i sulmeve amerikane me avionë të telekomanduar. Analistët nënvizojnë se amerikanët myslimanë janë pjesë e shoqërisë amerikane dhe në shumicën e rasteve ndeshen me diskriminim si në Amerikë edhe në Evropë. Por zoti Navaz thotë se nevojitet më shumë angazhim nga pjesa e moderuar e komunitetit mysliman, për të ofruar një alternativë ndaj mesazheve provokuese të Awlakit. Analistët thonë se çështjet thelbësore janë sfidat e rinisë myslimane, të cilat mund të shndërrohen në kauza politike që i nxisin të rinjtë të bëhen vrasës. Kjo mund të shmanget nëse mesazhi i klerikëve si Awlaki neutralizohet nga zërat e myslimanëve të moderuar.